Dustin Hoffman színész
évekkel ezelőtt készített egy filmet, melyről a többség hallhatott már,
a címe: "Diploma előtt".
Két kulcsfontosságú jelenet van benne:
Az első egy csábítási jelenet.
ma este nem arról fogok beszélni.
(Nevetés)
A második jelenetben, ahol az öregember kihúzza a medencéből,
mint egy fiatal diplomást, az öregember lényegében egy szót mond,
csak egy szót.
És persze önök mind tudják, melyik szó az.
A szó a ''műanyag''.
(Nevetés)
Ezzel az egyetlen probléma az volt, hogy teljesen rossz tanács volt.
(Nevetés)
Hadd mondjam el, miért volt rossz.
A szó a ''szilícium'' kellett volna legyen.
Ennek pedig az az oka,
hogy a félvezetőkre már léteztek szabadalmak,
már benyújtották
és már használták is őket.
A Szilícium-völgy épphogy megépült 1967-ben,
amikor a filmet kiadták.
Egy évvel a filmkiadás után pedig
megalakult az Intel.
Szóval ha a diplomás a megfelelő szót hallja,
lehet, hogy a színpadon végezte volna -- oh, ki tudja --
velük kettőjükkel.
(Nevetés)
Amíg ezen gondolkodnak,
nézzük, milyen tanácsot adhatnánk,
hogy a következő diplomásból ne legyen műanyagedény-ügynök.
(Nevetés)
Szóval 2015-ben milyen jó tanácsot adnának,
ha kihúznának egy diplomást a medencéből
és csak egy szót mondhatnának?
Azt hiszem, a válasz az ''életkód'' lenne.
Mi is az életkód?
A életkód az élet programozásának különféle lehetőségei.
Számítógépek programozása helyett
vírusokat programozunk,
retrovírusokat, vagy fehérjéket,
DNS-t, RNS-t,
növényeket, állatokat, vagy egy egész sorozat élőlényt.
Amíg erről a hihetetlen képességről gondolkodnak,
hogy az élet azt fogja csinálni,
amit akarnak, amire programozták,
és a vége az lesz,
hogy amit már évezredek óta csinálunk,
azaz a különféle életformák
tenyésztése, módosítása,
összekeverése, párosítása
fel fog gyorsulni.
És ez nem újdonság.
Ezt a szegény mustárnövényt úgy módosították,
hogy ha bizonyos módon megváltoztatjuk, akkor brokkolit kapunk.
Ha másféleképpen, akkor pedig leveles kelt.
Ha pedig egy harmadik módon,
akkor karfiolhoz jutunk.
Ha elmegyünk a természetes, biopiacokra,
valójában olyan helyre megyünk,
ahol az emberek évek óta változtatják a növények életkódját.
Mai kifejezéssel,
politikailag semleges kifejezéssel ez az --
[Intelligens dizájn]
(Nevetés)
Elkezdünk intelligens dizájnt folytatni.
Ez azt jelenti, hogy ahelyett, hogy találomra változtatnánk,
várva, hogy mi történik generációk múlva,
meghatározott géneket és fehérjéket ültetünk be,
és határozott céllal változtatunk az életkódon.
Ezzel felgyorsítjuk a folyamatot.
Hadd mondjak egy példát.
Önök közül néhányan esetleg a gondolhatnak a szexre.
Természetesnek vesszük azt, ahogy megváltoztattuk a szexet.
Normálisnak és természetesnek tartjuk, hogy megváltoztatjuk.
Ami a szexszel történt az idő során --
normálisan a szex egyenlő a babával,
De a mai világban,
szex plusz tabletta nem egyenlő a babával.
(Nevetés)
Ismétlem, teljesen normálisnak és természetesnek gondoljuk,
de ez az emberiség történetének javában nem így volt.
És nem így van az állatoknál sem.
Ellenőrzés alatt tartjuk,
és a szex különválik a fogamzástól.
Ha a következményekre gondolnak,
akkor ez a játék, kicsit több,
egyfajta a művészet.
Nem a festés vagy szobrászat értelmében,
hanem a mesterséges reprodukciós technológiákat tekintve.
Mik ezek a mesterséges reprodukciós technikák?
Ilyen például a mesterséges megtermékenyítés.
Ha mesterséges megtermékenyítést végzünk, azt jó okkal tesszük.
Néha más választásunk nincs is.
De amikor megtesszük,
szétválasztjuk a szexet, fogamzást és a babát.
Nem csak a gyerekvállalás időpontját kontrolláljuk,
hanem a fogantatás idejét és helyét is.
Tehát leválasztottuk a babát
a testről és az eseményről.
Ha azt kérdezik, hogy mit teszünk még,
gondoljanak az ikrekre.
A spermát és petesejtet le lehet fagyasztani,
és a megtermékenyített petesejtet is.
Mit jelent ez?
Jó dolog lehet, hogyha valaki rákos beteg.
Ha kemoterápiát és sugárkezelést fog kapni,
ezeket megóvják azoktól.
Nem éri őket a sugárzás.
Ha megőrzik és le tudják fagyasztani,
akkor kihordhatja egy béranya,
ami azt jelenti, hogy elválasztottuk a szexet az időtől.
Tehát ikreink születhetnek - akár 50 év múlva?
(Nevetés)
Száz év múlva?
Kétszáz év múlva?
Ez a három igazán mély változás
már nem jövőbeli elképzelés.
Ezekhez ma már minden adott.
Tehát az "életkód" egy szupererőnek bizonyul,
ami a vírusok megváltoztatásának egy hatásos módja
és a növényeké, állatoké is,
talán önmagunk átalakításáé is.
Erről Steve Gullans és én már egy jó ideje elmélkedünk.
Nézzünk néhány kockázatot.
Mint minden hathatós technológiát, mint az áramot, az autót,
és a számítógépet, ezt is lehet rossz célra használni.
Ez sokak számára ijesztő.
Ezen technológiák alkalmazásával
az ember akár kimérává is változtatható.
Emlékeznek a görög mítoszokra, amikben állatokat kereszteztek?
Néhány ilyen keresztezés
a vér összetételét is átalakítja.
Vagy hím sejteket helyeznek nőkbe, és fordítva.
Ez nagyon szörnyen hangzik,
amíg rá nem jövünk, hogy az oka,
hogy helyettesítsék a csontvelőt rákos kezeléseknél.
Ha mástól vesznek le csontvelőt, lehetséges,
hogy valami alapvető dolgot változtatnak meg bennünk,
és ezzel megmentik az életünket.
Míg erről gondolkoznak, mesélek
egy történetet 20 évvel ez előttről.
Ő Emma Ott.
Nemrég vették fel főiskolára
Könyvelést tanul.
Két egyetemi sportot űzött. Kiváló eredménnyel végzett.
Ez alapjában véve nem különös,
kivéve, hogy ő volt az első háromszülős emberi lény.
Miért?
Mert volt egy halálos mitokondriális,
veleszületett betegsége.
Tehát mikor egy harmadik személy DNS-ét kivonják
és beültetik egy másikba,
azzal életeket lehet menteni.
Létezik csíravonal-mérnökség is,
ami arra irányul, hogy a gyerekei, ha lesznek, védettek legyenek,
ne kelljen ezen átmenniük.
A gyermekek gyermekei is,
és az unokáik is védettek legyenek,
és így tovább.
Ez zavarja az embereket.
20 éve a különböző hatóságok azt kérdezték,
miért nem tanulmányozzuk még egy ideig?
Kockázatos megtenni és kockázatos nem megtenni,
mert néhány tucat embert ez megmentett,
aztán még 20 évet gondolkoztunk rajta.
Ahogy gondolkozunk,
amíg hezitálunk, hogy "hosszabb kutatások szükségesek",
lehet, hogy ezt kell tenni, vagy inkább azt",
addig következményei lesznek a cselekvésnek és a mulasztásnak.
Mint például - az egyáltalán nem
természetes - halálos betegségek gyógyítása.
Természetes, hogy az embereket időnként ledönti a masszív
gyermekbénulási járvány, himlő vagy tüdőbaj.
Amikor oltást kapnak, akkor nem természetes
dolgok jutnak a testükbe,
mert azt gondoljuk, a hasznuk nagyobb, mint a kockázatuk.
Mesterséges növényeket és állatokat hoztunk létre,
hogy hétmilliárd embert tápláljunk.
Létre tudunk hozni új életformákat,
ami ijesztően,
és rettenetesen zavaróan hangzik,
míg rá nem jövünk, hogy ezek az életformák az asztalunkon "élnek".
Az ebédlőasztalunkon a virágok
egyáltalán nem természetesek,
az emberek kísérletezték ki őket ilyen színűnek,
méretűnek és tartósnak.
Általában nem ajándékoznak vadvirágot,
mert nem maradnak szépek sokáig.
Ezzel
összezavarjuk a Darwini-elveket.
Négymilliárd év alatt minden, ami létezett
két elv szerint fejlődött:
természetes kiválasztódás vagy genetikai mutáció.
Ami élt és elmúlt, amit átstrukturáltak
az a feje tetejére állt.
Létrehoztunk
egy párhuzamos fejlődési rendszert,
amiben természetellenes a kiválasztódás, és nincs genetikai mutáció.
Hadd magyarázzam ezt el.
Ez a természetes szelekció.
Ez nem az.
(Nevetés)
Az történt valójában,
hogy több ezer éve elkezdtünk farkasokat tenyészteni
közép Ázsiában, hogy kutyákká alakítsuk őket.
Nagy és kis kutyákat
kezdtünk tenyészteni.
De ha veszünk egy csivavát,
amit az Ötödik Sugárúton Hermes táskákban hordoznak,
és kitesszük az afrikai szavannába,
akkor láthatjuk a természetes szelekciót élőben.
(Nevetés)
Kevés dolog kevésbé természetes, mint egy kukoricaföld.
Egy érintetlen erdőben sétálva soha,
egyetlen növényfajt sem látunk rendezett sorokban nőni,
ugyanakkor nincs olyan,
hogy csak egyféle növény nő.
Egy kukoricatáblánál
mi választjuk ki, hogy mi éljen ott és mi ne.
Ezt nem természetes szelekción keresztül tesszük.
Ugyanez a helyzet a búzafölddel, rizsfölddel,
Ez a helyzet a várossal és elővárossal.
Valójában a földfelszín fele
mesterségesen kialakított,
és mi határozzuk meg, hogy mi éljen és mi ne.
Ezért nem sétálnak grizzlymedvék,
Manhattanban közepén.
Mi a helyzet a véletlen mutációval?
Ez itt egy véletlen mutáció.
Ő Antonio Alfonseca.
Beceneve Octopus
Ő volt 2000 nagy elkapója.
Egy véletlen mutáció folytán hat ujja volt
mindkét kezén,
ami felettébb hasznosnak bizonyult egy elkapónál.
(Nevetés)
Mi a helyzet a nem-véletlen mutációkkal?
Nem-véletlen mutáció a sör.
A bor. A joghurt.
Hányszor találtak erdei séta során
természetes sajtokat?
Vagy természetes joghurtot?
Ezeket is mi alkottuk.
Érdekes, hogy ennek során
jobban megismerjük a dolgokat.
Az egyik legerősebb génmódosítót, a CRISPR-t
a joghurtban találtuk meg.
A sejtek építésével a 10-ből 8 legfontosabb
gyógyterméket tudtuk megalkotni, köztük
a köszvény gyógyszerét,
ami a legjobban eladott gyógyszer, a Humira.
Erről szól az életkód.
Ez egy igazi szuper erő.
Egy programozási mód
és nem létezik olyan, ami ennél hatékonyabban
változtatja meg a dolgokat.
Ami az életkódot illeti
gondoljunk 5 alapelvre,
ami útmutatásként szolgál,
és még találjanak ki néhányat önök is.
Tehát az első elv:
felelősséget kell vállalnunk ezért a dologért.
Azért vagyunk felelősek,
mert ez a mi dolgunk.
Ezek nem véletlen mutációk.
Azt tesszük, amit döntünk.
Nem csak "megtörténik".
Nem véletlenül történik.
Nem valaki más parancsára van.
Mi alkotjuk ezt a dolgot.
Ez a Pottery Barn szabály: amit megtörsz, azt te alkotod tovább.
Második elv:
Meg kell tanulni felismerni és ünnepelni a változatosságot.
Minimum 33 humanoid faj létezett egykor
körös-körül a Földön.
Rajtunk kívül mind kihaltak.
A Földön az a normális állapot,
hogy több emberi faj létezzen egy időben.
Ezért sokunkban van valami kis Neandervölgyi,
másokban kis Denisova.
A washingtoniakban több.
(Nevetés)
A harmadik elv:
Tiszteletben kell tartani mások választását.
Egyesek soha nem akarnak változni.
Mások teljesen meg akarnak változni.
Egyesek növényeket módosítanak, és állatokat nem.
Mások magukat szeretnék módosítani.
Egyesek fejlődni szeretnének.
A változatosság nem rossz,
mert habár azt gondoljuk, hogy az emberek különbözők,
olyan közel kerültünk a kihaláshoz,
hogy mind egy afrikai anyától származunk.
Ennek következménye,
hogy több genetikai különbség van 55 afrikai csimpánzban,
mint 7 milliárd emberben.
Negyedik elv:
a Föld negyedén
Darwin elvei kellene működjenek.
Nem kell összefüggő területen,
sem egybefüggően.
Lehet óceán is, szárazföld is.
Nem kellene meghatároznunk minden evolúciós döntést a Földön.
Azt szeretnénk, hogy az evolúciós rendszerünk működjön.
Szeretnénk, hogy a darwini rendszer is működjön.
A két rendszer párhuzamos működése a fontos,
nem pedig az evolúció elnyomása.
(taps)
Az utolsó dolog:
Ez az emberiség legizgalmasabb kalandja.
Az egyetlen és leghatalmasabb emberi szupererő.
Bűn lenne kimaradnunk belőle,
mert félünk,
mert elrejtőzünk előle.
Részt vehetünk etikai kérdésekben, politikában.
az üzleti életben.
Részt vehetünk azzal, ha azon gondolkozunk, hogy merre tart
az orvostudomány, az ipar.
Merre visszük a világot.
Bűn lenne mindannyiunk számára,
ha nem figyelnénk arra a szóra,
ami a medence mellett elhangzik,
ha ez a szó az "életkód"
Nagyon szépen köszönöm!
(Taps)